Case ID: 1239179
Sentence 0: İşin halları:X19 Məhkəməsinin xx xxx 2020-ci il tarixli, 1(091)-47/2020 nömrəli hökmü ilə Təqsirləndirilən şəxs2 məhkum olunmuşdur ona görə ki, o, tamah niyyəti ilə həmkəndliləri Təqsirləndirilən şəxs1 və digər şəxslə birlikdə qabaqcadan əlbir olan bir qrup şəxs halında Təqsirləndirilən şəxs1 qoca bibisi Zərərçəkmiş şəxs2 və sonuncunun əri Zərərçəkmiş şəxs1 xüsusi mülkiyyətində olan xeyli miqdarda əmlakı, yəni 10000 (on min) manat pulunu və qızıl-zinət əşyalarını ələ keçirmək məqsədilə, əvvəlcədən üzlərinin tanınmaması üçün başlarına geyinmək məqsədilə qara rəngli, sintetik materialdan olan qadın kalqotkasından maska hazırlamış, hadisə yerində əl-barmaq izlərinin qalmaması üçün əlcək, üzərlərində olacaq başqa geyim əşyalarının diqqət çəkməməsi üçün idman şalvarı, cinayət törədən zaman rahat hərəkət edə bilmələri üçün idman ayaqqabısı, hücuma məruz qalacaq şəxsləri qorxutmaq üçün oyuncaq tapança, həmçinin həmin şəxslərin əl-ayaqlarını bağlamaq üçün yapışqanlı lent əldə etmiş, xx xxxxxx 2019-cu il tarixdə saat 03 radələrində əlcək və maska istisna olmaqla sadalanan digər geyim əşyalarını geyinib, birlikdə qrupa daxil olan digər şəxsin idarə etdiyi “Opel Vectra” markalı, **-BE-*** dövlət qeydiyyat nişanlı avtomaşınla Zərərçəkmiş şəxs2 və Zərərçəkmiş şəxs1 yaşadıqları Zaqatala rayonu Çökəkobaoba kəndində yerləşən evin yaxınlığına gələrək, özləri ilə gətirdikləri maska və əlcəyi geyindikdən sonra, daxil olmağı planlaşdırdıqları evin qonşuluğunda yerləşən yarımçıq tikilidən əldə etdikləri nərdivandan istifadə edib qanunsuz olaraq ev sahiblərinin yaşadığı fərdi yaşayış evinin həyətinə, oradan isə yaşayış sahəsi hesab olunan evin yataq otağına girib, həmin otaqdakı çarpayıda yatmaqla köməksiz vəziyyətdə olan Zərərçəkmiş şəxs2 və Zərərçəkmiş şəxs1 üzərlərinə hücum etmiş, onların üz və baş nahiyələrinə yumruq və təpiklə ardıcıl zərbələr endirdikdən və əlayaqlarını özləri ilə gətirdikləri yapışqanlı lentlə bağladıqdan sonra onlardan evdə olan qızıl-zinət əşyalarının və pulun yerini demələrini tələb etmiş, köməksiz vəziyyətdə olan Zərərçəkmiş şəxs2 qulaqlarındakı, dəyəri 320 manat olan 01 cüt qızıl sırğanı çıxardıqdan sonra, zərərçəkmiş şəxslərin evdə olan qızıl-zinət əşyalarının və pulun yerini demədiklərini görüb, onları daha aqressiv şəkildə yumruq və təpiklə döyməyə davam etmiş, qrupa daxil olan digər şəxs özü ilə gətirdiyi, silah qismində istifadə edilən oyuncaq tapançanın arxası ilə Zərərçəkmiş şəxs2 baş nahiyəsinə möhkəm zərbə endirdikdən sonra sonuncu evdə olan pulların və qızıl-zinət əşyalarının yerini bildirmiş, qrupa daxil olan digər şəxs Zərərçəkmiş şəxs1 məxsus asılqanda olan şalvarın cibindən 241 manat pulu, Zərərçəkmiş şəxs2 məxsus çantadan birinin dəyəri 500 manat, digərinin dəyəri 180 manat olan 02 ədəd qızıl üzüklə bərabər 52 manat pulu götürməsinə baxmayaraq qrup üzvləri evdə 10000 (on min) manat pulu və digər qızıl-zinət əşyalarını tapa bilmədiklərini görüb, məqsədlərinə çatmaq üçün təkrar yumruq və təpiklə zərərçəkmişlərə zərbələr endirməklə, hücuma məruz qalmış Zərərçəkmiş şəxs1 alının sağ yarısında, sağ gözün üst qapağında və gözaltı nahiyədə qançırlar, sağ gözün ağlı qişasına travmatik qansızma, göz almasının hematoması, burun qabarı üzərində sıyrıq, sol almacıq nahiyəsində qançır və sıyrıq, sol əlin arxa səthində sıyrıq xarakterli, dərəcəsinə görə sağlamlığının qısa müddətə pozulmasına səbəb olmaqla sağlamlığa yüngül zərər vurmaya aid, Zərərçəkmiş şəxs2 isə başın sağ təpə-gicgah nahiyəsində sıyrıq və sağ kürəkdə qançır xarakterli, sağlamlığa zərər vurmadıqları üçün dərəcələri təyin edilməyən xəsarətlər yetirməklə həyatları və sağlamlıqları üçün təhlükəli zorakılıqla, həmçinin qızıl-zinət əşyalarının və pulun yerini bildirməyəcəkləri halda onları özləri ilə gətirdikləri oyuncaq tapança ilə öldürməklə hədələyərək həyatları üçün təhlükəli zorakılıq tətbiq ediləcəyi hədəsi ilə bağlı olan basqın edib, zərərçəkmişlərə məxsus ümumilikdə 293 manat pulu, 1000 manat dəyərində 02 ədəd qızıl üzüyü və 01 cüt qızıl sırğanı qəsdən ələ keçirməklə quldurluq cinayətini törətmişdir.